Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 1123

c) olyan anyagokat, amelyek alakjukban, fizikai vagy kémiai állapotukban a küldeménydarab-minta engedélyezett tartalmától eltérnek, amint a küldeménydarab-minta engedélyben meg van határozva. 2.2.7.2.5 Külön megegyezés Egy radioaktív anyag akkor sorolható be külön megegyezés alapján szállított anyagként, ha az 1.7.4 szakasz szerint kívánják szállítani. 2.2.8 8 osztály Maró anyagok 2.2.8.1 Kritériumok 2.2.8.1.1 A 8 osztály fogalomkörébe azok az anyagok tartoznak, amelyek vegyi reakciójukkal a velük érintkezésbe kerülő hámszövetet – a bőr hámrétegét vagy a nyálkahártyát – megtámadják, vagy elfolyás esetén képesek megrongálni vagy tönkretenni más árukat vagy a szállítóeszközöket. Ugyancsak ezen osztály fogalomkörébe tartoznak azok az anyagok, amelyek csak víz jelenlétében képeznek maró anyagot, vagy amelyek a levegő természetes nedvességének jelenlétében maró gőzöket vagy ködöket fejlesztenek. 2.2.8.1.2 A 8 osztály anyagai és tárgyai a következők szerint vannak csoportosítva: C1 – C10 Maró anyagok járulékos veszély nélkül C1 – C4 Savas anyagok: C1 Szervetlen, folyékony anyagok C2 Szervetlen, szilárd anyagok C3 Szerves, folyékony anyagok C4 Szerves, szilárd anyagok C5 – C8 Bázikus jellegű anyagok: C5 Szervetlen, folyékony anyagok C6 Szervetlen, szilárd anyagok C7 Szerves, folyékony anyagok C8 Szerves, szilárd anyagok C9 – C10 Egyéb maró anyagok: C9 Folyékony anyagok C10 Szilárd anyagok C11 Tárgyak CF Maró, gyúlékony anyagok: CF1 Folyékony anyagok CF2 Szilárd anyagok CS Maró, önmelegedő anyagok: CS1 Folyékony anyagok CS2 Szilárd anyagok CW Maró, vízzel érintkezve gyúlékony gázokat fejlesztő anyagok: CW1 Folyékony anyagok CW2 Szilárd anyagok CO Maró, gyújtó hatású anyagok: CO1 Folyékony anyagok CO2 Szilárd anyagok CT Maró, mérgező anyagok: CT1 Folyékony anyagok CT2 Szilárd anyagok CFT Maró, gyúlékony, mérgező, folyékony anyagok COT Maró, gyújtó hatású, mérgező anyagok. Besorolás és a csomagolási csoportokhoz való hozzárendelés 2.2.8.1.3 A 8 osztály anyagait a szállítás során általuk képviselt veszély mértéke szerint a következő három csomagolási csoport valamelyikéhez kell hozzárendelni: I csomagolási csoport: erősen maró anyagok II csomagolási csoport: maró anyagok III csomagolási csoport: gyengén maró anyagok. 2.2.8.1.4 A 8 osztályba sorolt anyagokat és tárgyakat a 3.2 fejezet „A” táblázata sorolja fel. Az anyagok hozzárendelése az I, a II és a III csomagolási csoporthoz tapasztalati alapon történt, figyelembe véve olyan kiegészítő tényezőket is, mint a belélegzési veszély (lásd a 2.2.8.1.5 pontot) és a vízzel való reakció (beleértve a veszélyes bomlástermékek képződését). 2.2.8.1.5 Azokat az anyagokat és készítményeket, amelyek kielégítik a 8 osztály feltételeit és az I csomagolási csoportnak megfelelő por és köd belélegzési mérgezőképességgel (LC50) rendelkeznek, de a lenyelés vagy bőrön át való felszívódás esetén a mérgezőképességük a III csomagolási csoportnak megfelelő vagy annál kevésbé mérgezőek, a 8 osztályba kell sorolni. 2.2.8.1.6 A 3.2 fejezet „A” táblázatában név szerint nem említett anyagok, beleértve a keverékeket is, a 2.2.8.3 bekezdés megfelelő tétele alá és a megfelelő csomagolási csoporthoz a következő

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes